
Par Latvijas Republikas pārstāvju grupu Latvijas–Igaunijas Kopējā komisijā valsts robežas jautājumos
· 1. Saskaņā ar 2020. gada 19. februārī noslēgtā Latvijas Republikas valdības un Igaunijas Republikas valdības līguma par Latvijas–Igaunijas valsts robežas uzturēšanu un pilnvaroto robežas pārstāvju darbību 18. pantu apstiprināt darbam Kopējā komisijā Latvijas Republikas pārstāvju grupu (turpmāk – pārstāvju grupa) šādā sastāvā:
· 1.1. I. Kožaronoks – Valsts robežsardzes Rīgas pārvaldes priekšnieka vietnieks (robežkontroles un imigrācijas jautājumos) (pārstāvju grupas vadītājs)
· 1.2. M. Ļahnovičs – Valsts robežsardzes Viļakas pārvaldes priekšnieks, Latvijas Republikas robežas pilnvarotais pārstāvis uz Latvijas Republikas–Igaunijas Republikas valsts robežas (pārstāvju grupas vadītāja vietnieks)
· 1.3. A. Gavars – Nodrošinājuma valsts aģentūras Infrastruktūras attīstības departamenta Infrastruktūras attīstības nodaļas projekta vadītājs
· 1.4. A. Krišjānis – Latvijas Ģeotelpiskās informācijas aģentūras Speciālās ģeoinformācijas departamenta Starptautisko projektu nodaļas vecākais kartogrāfijas inženieris
· 1.5. K. Cukure – Ārlietu ministrijas Eiropas Savienības direkcijas Eiropas departamenta Baltijas valstu, Ziemeļvalstu un reģionālās sadarbības nodaļas vadītāja vietniece
(MK 21.12.2022. rīkojuma Nr. 945 redakcijā)
· 2. Pārstāvju grupas vadītājam ir tiesības pieaicināt darbam ekspertus un tehnisko personālu, kā arī veidot kopīgas un vienpusējas darba grupas nepieciešamo uzdevumu veikšanai.
· 3. Pārstāvju grupai, ja nepieciešams, sagatavot informāciju par situāciju uz Latvijas Republikas un Igaunijas Republikas valsts robežas.

